
Vadovaudamasi Lietuvos Respublikos vietos savivaldos įstatymo 16 straipsnio 1 dalimi,  Lietuvos Respublikos viešųjų įstaigų įstatymo 5 straipsnio 3 ir 4 dalimis, Zarasų rajono savivaldybės taryba n u s p r e n d ž i a:
.	Pripažinti netekusiu galios Zarasų rajono savivaldybės tarybos 2009 m. kovo 27 d. sprendimą Nr. T-93 „Dėl pavedimo Zarasų rajono savivaldybės administracijos direktoriui  įgyvendinti savivaldybės, kaip viešųjų įstaigų dalininkės (savininkės),  turtines ir neturtines teises ir pareigas viešosiose įstaigose“.
.	Paskelbti sprendimą rajono Savivaldybės interneto svetainėje www.zarasai.lt.
Sprendimas per vieną mėnesį gali būti skundžiamas Zarasų rajono savivaldybės tarybai (Sėlių a. 22, Zarasai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Pateikti: teisės akto projekto rengėjui

		 
Zarasų rajono savivaldybės tarybai

AIŠKINAMASIS RAŠTAS
DĖL ZARASŲ RAJONO SAVIVALDYBĖS TARYBOS SPRENDIMO „DĖL ZARASŲ RAJONO SAVIVALDYBĖS TARYBOS 2009 M. KOVO 27 D. SPRENDIMO NR. T-93 „DĖL PAVEDIMO ZARASŲ RAJONO SAVIVALDYBĖS ADMINISTRACIJOS DIREKTORIUI  ĮGYVENDINTI SAVIVALDYBĖS, KAIP VIEŠŲJŲ ĮSTAIGŲ DALININKĖS (SAVININKĖS),  TURTINES IR NETURTINES TEISES IR PAREIGAS VIEŠOSIOSE ĮSTAIGOSE“ PRIPAŽINIMO NETEKUSIU GALIOS“ PROJEKTO

.	Parengto sprendimo projekto tikslai.
Pripažinti netekusiu galios Zarasų rajono savivaldybės tarybos 2009 m. kovo 27 d. sprendimą Nr. T-93 „Dėl pavedimo Zarasų rajono savivaldybės administracijos direktoriui  įgyvendinti savivaldybės, kaip viešųjų įstaigų dalininkės (savininkės),  turtines ir neturtines teises ir pareigas viešosiose įstaigose“.
.	Paaiškintas sprendimo projekto šiuo metu esantis teisinis reglamentavimas (trumpai apibūdinami taikomi teisės aktai).
Lietuvos Respublikos vietos savivaldos įstatymo 16 straipsnio 1 dalis nustato, kad Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Savivaldybės taryba svarstomais klausimais priima sprendimus ir kontroliuoja, kaip jie įgyvendinami. Kadangi sprendimą dėl pavedimo Zarasų rajono savivaldybės administracijos direktoriui  įgyvendinti savivaldybės, kaip viešųjų įstaigų dalininkės (savininkės),  turtines ir neturtines teises ir pareigas viešosiose įstaigose yra priėmusi Zarasų rajono savivaldybės taryba, todėl jį pripažinti netekusiu galios gali tik pati rajono Savivaldybės taryba.
Lietuvos Respublikos viešųjų įstaigų įstatymo 5 straipsnio 3 dalis numato, kad savivaldybė viešosios įstaigos steigėjos, savininkės ar dalininkės teises ir pareigas įgyvendina per savivaldybės merą, išskyrus tas viešosios įstaigos steigėjo ir savininko teises ir pareigas, kurios yra priskirtos savivaldybės tarybos išimtinei ir paprastajai kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui).
Atsižvelgiant į tai, kad aukščiau minimu įstatymu kad savivaldybės viešosios įstaigos steigėjos, savininkės ar dalininkės teisių ir pareigų įgyvendinimas priskirtas merui, rajono Savivaldybės tarybos sprendimas, kuriuo šios teisės priskiriamos rajono Savivaldybės administracijos direktoriui, nereikalingas, todėl pripažintinas netekusiu galios.
.	Kokie šios srities teisės aktai tebegalioja ir kokius teisės aktus būtina pakeisti ar pripažinti netekusiais galios, priėmus teikiamą Savivaldybės tarybos sprendimą.
Nenumatoma.
.	Biudžeto lėšų poreikis teisės aktui įgyvendinti.
Biudžeto lėšų sprendimo įgyvendinimui poreikio nėra.
.	Sprendimo projekto autoriai (rengėjai), iniciatoriai: institucija, asmenys ar piliečių įgalioti atstovai bei priimto teisės akto nauda Savivaldybei.
Sprendimo projektą parengė rajono Savivaldybės administracijos Teisės ir civilinės metrikacijos skyriaus vedėja Laura Kviklienė.
Priimto teisės akto nauda – bus pripažintas netekusiu galios rajono Savivaldybės tarybos sprendimas dėl pavedimo Zarasų rajono savivaldybės administracijos direktoriui  įgyvendinti savivaldybės, kaip viešųjų įstaigų dalininkės (savininkės),  turtines ir neturtines teises ir pareigas viešosiose įstaigose.
.	Sprendimo projekto rengimo metu gauti specialistų vertinimai ir išvados.
Pareigos kreiptis į specialistus dėl vertinimų ar išvadų pateikimo nėra, todėl į  specialistus kreiptasi nebuvo.
.	Galimos teigiamos ir neigiamos pasekmės priėmus siūlomą Savivaldybės tarybos  sprendimą ir kokių priemonių būtina imtis, siekiant to išvengti.
Priėmus sprendimą bus pasiekta teisinio aiškumo.

Teisės ir civilinės metrikacijos
skyriaus vedėja                                                                                                   Laura Kviklienė
